

Datum: 21. 4. 2021

**OBVESTILO O POTEKU NACIONALNEGA PREVERJANJA ZNANJA (NPZ)**

Spoštovani starši!

V mesecu maju bomo na šoli izvedli nacionalno preverjanje znanja. Slovenski šestošolci in devetošolci bodo v istih dnevih in pod enakimi pogoji reševali preizkuse znanja iz treh predmetov. Temeljni cilj NPZ je pridobiti dodatne informacije o znanju učencev, ne gre za ocenjevanje znanja. V letošnjem šolskem letu se dosežki NPZ-ja ne bodo upoštevali kot dodatno merilo pri vpisu v srednje šole.

**Devetošolci** bodo imeli NPZ po naslednjem razporedu:

|  |  |
| --- | --- |
| **Predmet** | **ČAS** |
| **slovenščina** | **torek, 4. maj 2021, od 7.35 do 8.50** |
| **matematika** | **četrtek, 6. maj 2021, od 7.35 do 8.50** |
| **šport** | **ponedeljek, 10. maj 2021, od 7.35 do 8.50** |

Razpored skupin učencev in učilnic bomo objavili na šolski oglasni deski.

Prvi dan preverjanja bodo učenci prejeli šifro, s katero bodo od 1. do 3. junija 2021 na določeni spletni strani dostopali do svojih ovrednotenih preizkusov. Pravico do vpogleda bodo učenci v tem času skupaj z učitelji uveljavljali v šoli, lahko pa bodo do ovrednotenih preizkusov dostopali tudi doma. Če bi želeli tudi vi opraviti vpogled v ovrednotene preizkuse ob podpori učitelja, svojo namero predhodno sporočite razredničarki. Vpogled bi v tem primeru opravili prek Zoom-Arnes videokonference.

Dosežki učenca pri NPZ so dodatna informacija o učenčevem znanju, izraženi bodo v absolutnih in odstotnih točkah. Obvestilo o dosežkih bo vsak učenec prejel zadnji šolski dan.

Po zaključku NPZ-ja bodo učenci, katerih starši ste soglašali, izpolnjevali še vprašalnik, s katerim želi MIZŠ pridobiti informacijo o poteku izobraževalnega procesa med epidemijo in te informacije povezati s podatki nacionalnega preverjanja znanja.

Učencem želimo uspešno opravljanje NPZ.

Tanja Vičič Aleksandra Vadnjal

šolska svetovalna delavka ravnateljica